open-index/open-wikipedia-markdown huggingface dataset:
Senidah

**Senida Hajdarpašić** (s. 9. huhtikuuta, 1985), tunnetaan paremmin taiteilijanimellään **Senidah**, on slovenialainen laulaja-lauluntekijä. Hän nousi kuuluisuuteen slovenialaisen pop-yhtyeen MUFF:in laulajana. Senidah sai paljon huomiota entisen Jugoslavian valtioissa, kun hänen ensimmäinen serbokroaatinkielinen soolosinglensä *Slađana* julkaistiin maaliskuussa 2018. 

## Ura
Hän debytoi sooloartistina singlellään "Pustinjom" (*Aavikkoa pitkin*) vuonna 2010, mutta liittyi pian tämän jälkeen pop- ja bluesyhtyeeseen nimeltään MUFF. Heidän debyyttisinglensä "Naj sije v očeh" (*Pidä loiste silmissäsi*) palkittiin vuoden kappaleena Sloveniassa.  MUFF sijoittui toiseksi Slovenian vuoden 2014 euroviisukarsinnoissa. Heidän samanniminen esikoisalbuminsa palkittiin myöhemmin samana vuonna vuoden albumiksi. 

Senidah nousi kuuluisuuteen maaliskuussa 2018, kun hän julkaisi serbiankielisen kappaleen "Slađana" belgradilaisen hip hop -levy-yhtiön, Bassivity Digitalin, alaisuudessa.  Kesäkuussa hän julkaisi toisen singlensä "Belo" *(Valkoinen).* Elokuussa Senidah oli mukana serbialaisen räppärin Cobyn kappaleella "4 strane sveta" *(Maailman neljällä puolella),* joka toimii myös alueella suuren suosion saaneen *[[Južni vetar]]* -elokuvan soundtrackina.   Vuoden lopussa Senidah julkaisi kappaleet "Bez tebe" *(Ilman sinua)* ja "Nisi bio tu" *(Et ollut siellä).* Hänen kappaleensa *Slađana* voitti myös vuoden hip hop -kappaleen palkinnon Balkanin alueen yhteisessä palkintogaalassa, Music Awards Ceremonyssä.  

Maaliskuussa 2019 Senidah julkaisi ensimmäistä kertaa englanninkielisen singlen nimeltään "Ride", joka oli nauhoitettu pari vuotta aikaisemmin. Hänen debyyttialbuminsa *[[ Bez tebe (albumi) |Bez tebe]]* julkaistiin 25. maaliskuuta kokonaan serbian kielellä.  21. huhtikuuta hän esiintyi *Bassivity Showcase -*tapahtumassa Belgradin urheiluhallissa.  Senidah julkaisi keväällä 2019 kaksi uutta singleä "Mišići" (*Lihakset*) ja "Sve bih" (*Haluaisi(n) kaiken*), joissa ovat mukana Atlas Erotika ja FCKN A!. Hänet ilmoitettiin myöhemmin esiintyvän myös Exit- ja Sea Dance -festivaaleilla.  

## Yksityiselämä
Senidah syntyi Ljubljanassa, Sloveniassa. Hän on etniseltä taustaltaan montenegrolainen. 

## Diskografia

### Albumit

* *Bez tebe* (2019) 

### Singlet

* "Slađana" (2018) 
* "Belo" (2018) 
* "4 strane sveta" (2018) feat. Coby 
* "Bez tebe" (2018) 
* "Nisi bio tu" (2018) 
* "Ride" (2019) 
* "Mišići" (2019) 
* "Sve bih" (2019) feat. Atlas Erotika 

## Palkinnot

; Music Awards Ceremony 

## Lähteet

## Aiheesta muualla

* Senidah Discogsissa
Varkauden lukio

**Varkauden lukio** on Varkauden Kuoppakankaan kaupunginosassa toimiva suomenkielinen lukio. Lukiota käy noin 330 oppilasta. Nuoriso-opiskeliojoille tarkoitetun lukion ohella Varkauden lukioon kuuluu aikuislinja. Lisäksi opiskelu on mahdollista itseopiskeluna etälukion puitteissa. 

## Historiaa
Varkauden lukion historiaa voidaan tarkastella vuonna 1919 perustetun **Varkauden Suomalaisen Yhteiskoulun** toiminnan kautta. Tämän yhteiskoulun ensimmäiset opiskelijat saivat keskikoulun päästötodistuksen vuonna 1923. Vuonna 1927 koulun laajensi opetustaan yliopistoon johtavilla lisäluokilla, ja koulussa aloitti kuudes luokka. Koulun nimeksi tuli **Varkauden Yhteiskoulu**. Ensimmäiset ylioppilaat tästä kahdeksanluokkaista yhteiskoulusta valmistuivat keväällä 1930. Valtionkouluksi koulu muuttui syyskuun 1947 alusta ja nimeksi tuli **Varkauden Yhteislyseo**. Kun elokuussa 1975 Varkaus siirtyi peruskoulujärjestelmään, keskikoulut sulautettiin kunnallisiin peruskouluihin. Valtion ylläpitämä yhteislyseo muuttui Varkauden vastaamaksi **Päiviönsaaren lukioksi**. Oppilasmäärä oli syyskauden 1975 alussa 269. 

1960-luvulle tultaessa Varkauden kauppalaan perustettiin **Kuoppakankaan yhteiskoulu**, josta tuli myös yliopistoon valmistava oppilaitos. Sen ensimmäiset ylioppilaat valmistuivat keväällä 1964. Yhteiskouluun avattiin myös iltalinja. Peruskoulu-uudistusten myötä Kuoppakankaan yhteiskoulu jaettiin Kuoppakankaan yläasteeksi ja **Kuoppakankaan lukio**ksi; iltakoulusta tuli Kuoppakankaan lukion iltalinja. 

Joulukuussa 1993 kaupunginvaltuusto päätti yhdistää kaupungin kaksi lukiota syyslukukauden 1995 alusta lähtien. Nimen **Varkauden lukio** saanut lukio sovitettiin Kuoppakankaan lukion rakennuksiin. Oppilaita uuteen lukioon tuli 477.

## Lähteet
Lännenmunuaisjäkälä

**Lännenmunuasjäkälä** (*Nephroma laevigatum*, syn. *Nephroma lusitanicum*) on munuaisjäkälien sukuun kuuluva jäkälä. Sen yläpinta on siniharmaa tai harmaanruskea ja sileä. Alapinta on reunoilta vaaleanruskea ja keskeltä tummanruskea tai musta. Liuskat ovat noin 1,5 senttimetriä leveitä. Kotelomaljat ovat yleisiä. Jäkäläkasvusto on enintään 15 senttimetriä halkaisijaltaan. Kasvaa vanhojen lehtipuiden kaarnalla tai sammalilla, kallioseinämällä ja kivillä varjoisissa paikoissa. Lajia tavataan harvakseltaan Etelä- ja Keski-Suomessa. Suomessa laji on luokiteltu äärimmäisen uhanalaiseksi.

## Lähteet

## Aiheesta muualla
* Laji.fi: Lännenmunuaisjäkälä
Peace Breaker

**Peace Breaker** on saksalaisen hard rock -yhtyeen Skew Siskinin kuudes studioalbumi, joka julkaistiin vuonna 14. syyskuuta 2007.  

Levyllä soittavat kitristi Jim Voxxin ja laulaja Nina C. Alicen lisäksi yhtyeeseen liittyneet uudet jäsenet basisti Henning Menken ja rumpali Randy Blackin. Levyn sanoituksista on vastannut Alice. Sanoituksissa häntä on auttanut Motörheadin Lemmy Kilmister.   

Kappaleessa *Who The Hell Are You* vierailevana kitaristina soittaa Acceptin kitaristi Wolf Hoffmann. Levyn kymmenes kappale, *I Don't Care*, on Ivan Kralin säveltämä ja siihen on tehnyt sanat tämän vaimo Cindy Hudson. Karlin soittaa myös kitaraa kappaleessa.   

## Kappaleet
#Metal in your Face 
#We're at Institution 
#Ridin'with the Devil 
#Trouble Shooter 
#Hit you harder 
#Who the hell are you 
#War, Fire, Guns and Blood 
#I wanna be 
#Eva Braun is back in Town 
#I don't care 
#Loser 
#Can't hear you (Hey Hey you) 
#Shoot the Rats

## Kokoonpano
* Nina C. Alice)  (laulaja)
* Jim Voxx (kitara)
* Henning Menke (bassokitara)
* Randy Black (rummut)
* Wolf Hoffmann / (kitara, kappale 6)
* Ivan Kral / (kitara, kappale 10)

## Arvostelut
* Metal Express Radio:
* Metal Cry:

## Lähteet
Jauhemunuaisjäkälä

**Jauhemunuaisjäkälä** (*Nephroma parile*) on munuaisjäkälien sukuun kuuluva jäkälä. Sen yläpinta on siniharmaa tai ruskea. Alapinta on sileä, mutta joskus lyhytkarvainen. Liuskat ovat noin yhden senttimetrin leveitä. Kotelomaljat ovat harvinaisia. Kasvustot ovat enintään 10 senttimetriä halkaisijaltaan. Kasvaa vanhojen lehtipuden tyvillä, kivillä ja kallionseinämillä sammalien seassa. Lajia tavataan koko Suomessa melko yleisenä. Jauhemunuaisjäkälä on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Jauhemunuaisjäkälä
* Luopioisten kasvisto: Jauhemunuaisjäkälä
Viljo Eloranta

**Viljo Olavi Eloranta**  (31. lokakuuta 1915 Helsinki – 16. elokuuta 1982 Espoo) oli juristi ja poliisineuvos, joka toimi Poliisiopiston johtajana.

Viljo Elorannan vanhemmat olivat  liikemies Gustav Robert Eloranta, entinen Envall, ja Amalia Mäkinen ja puoliso vuodesta 1940 opettaja Vappu-Liisa Pulkkinen. Eloranta tuli ylioppilaaksi 1934 ja suoritti ylemmän oikeustutkinnon ja oikeustieteen lisensiaatin tutkinnon 1954, varatuomarin arvon hän sai 1956. Eloranta oli Helsingin yliopiston rikosoikeuden assistentti 1955–1959, Eläinlääketieteellisen korkeakoulun sihteeri 1960–1961, valtion poliisikoulun vanhempi opettaja ja varajohtaja 1960–1962 ja Poliisiopiston johtaja ja poliisineuvos vuodesta 1962. Hän työskenteli 1950-luvulla myös korkeimman hallinto-oikeuden esittelijänä ja vuosikymmenen vaihteessa Helsingin raastuvanoikeuden apujäsenenä ja vt. rikosasiain notaarina. Elorannalla oli sekä kansallisia että kansainvälisiä luottamustehtäviä ja hän oli  *Nordisk Kriminalistisk Årsbokin* suomalainen toimittaja 1957–1962. Sotilasarvoltaan Eloranta oli reservin kapteeni (1967).

## Lähteet
McLaren M4B

**McLaren M4B** oli McLarenin toinen Formula 1-auto, jota käytettiin kauden  ensimmäisissä kisoissa. Auton suunnitteli Robin Herd aikaisemmin Formula 2-sarjassa käytetystä **M4A**-mallista ja sen oli tarkoitus toimia korvikkeena ennen uuden auton valmistumista. Autoon asennettiin BRM:n 2,1 litran V8-moottori. 

Monacon osakilpailussa Bruce McLaren ajoi auton parhaimman tuloksen sijoittumalla neljänneksi. Hollannin osakilpailu päättyi keskeytykseen.

## Tulokset

## Lähteet
Suomalaisen Kuolemantutkimuksen Seura

**Suomalaisen kuolemantutkimuksen seura** on perustettu Helsingissä maaliskuussa 2011. Seura edistää suomalaista kuolemaan liittyvää tutkimusta ja akateemisen tutkimuksen viemistä käytäntöön. Seura julkaisee Thanatos nimistä vertaisarvioitua tieteellistä verkkolehteä, jonka Julkaisufoorumin luokitus on 1. Seuran puheenjohtaja on vuonna 2022 Anna Huhtala. Aiempi puheenjohtaja oli Ilona Pajari.

## Lähteet
Nukkamunuaisjäkälä

**Nukkamunuaisjäkälä** (*Nephroma resupinatum*, syn. *Nephroma tomentosum*) on munuaisjäkälien sukuun kuuluva jäkälä. Sen yläpinta on siniharmaa tai harmaanruskea. Alapinta on vaalea ja nukkakarvainen. Liuskat ovat noin 1,5 senttimetriä leveitä. Kotelomaljat ovat melko yleisiä. Kasvusto on enintään 10 senttimetriä halkaisijaltaan. Jäkälä kasvaa lehtipuiden tyvillä ja sammaleisilla kivillä. Laji on yleinen koko Suomessa, mutta on taantunut. Nukkamunuaisjäkälä on luokiteltu Suomessa vaarantuneeksi.

## Lähteet

## Aiheesta muualla
* Laji.fi: Nukkamunuaisjäkälä
* Luopioisten kasvisto: Nukkamunuaisjäkälä
Vengeance (yhtye)

**Vengeance** on hollantilainen heavy metal -yhtye, joka perustettiin vuonna 1983.  

Yhtyeen yli 30 vuotta kestäneellä uralla on ollut lukuisia miehistönvaihdoksia. Vengeance on julkaissut eri kokoonpanoilla kymmenen studioalbumia. Yhtyeessä soittaneista muusikoista tunnetuimpia ovat Arjen Anthony Lucassen ja Chris Slade . 

## Diskografia
### Studioalbumit
* 
* 
* 
* 
* 
* 
* 
* 
* 
* 

### Live albumit
* 

## Lähteet

## Aiheesta muualla
* Yhtyeen kotisivut https://www.vengeancerocks.com/
Berliinin roomalaiskatolinen arkkihiippakunta

**Berliinin roomalaiskatolinen arkkihiippakunta** on katolinen hiippakunta koillis-Saksassa. Sen keskuspaikka on Berliini. Se perustettiin 13. elokuuta 1930 Berliinin hiippakuntana erottamalla se Wrocławin hiippakunnasta. 28. kesäkuuta 1972 hiippakunta koki laajoja aluemenetyksiä, kun siitä erotettiin kolme uutta hiippakuntaa, nimittäin Gorzówin hiippakunta, Koszalin-Kołobrzegin hiippakunta sekä Szczecin-Kamieńin hiippakunta. Berliinin hiippakunta korotettiin arkkihiippakunnaksi 27. kesäkuuta 1994.

Vuonna 2015 hiippakuntaan kuului 103 seurakuntaa, joihin kuului yhteensä 408 953 jäsentä. Nämä muodostivat 7,1% hiippakunnan alueen väestöstä.

## Lähteet
Viiteavain

**Viiteavain** tai **vierasavain** () on relaatiotietokannoissa käytetty tieto, jolla kahden eri tietokantataulun välillä toisiinsa liittyviin tietoihin viitataan. Tietojen välinen viittaus on viite-eheys (). Taulussa voi esiintyä sama viiteavain useita kertoja kun sillä viitataan toisessa taulussa olevaan tietueeseen.

## Katso myös
* ACID

## Lähteet
Taipalsaaren soutu

**Taipalsaaren soutu** on vuosittain Pien-Saimaalla, Taipalsaarella, Etelä-Karjalassa järjestettävä soututapahtuma. Tapahtuma järjestettiin ensimmäisen kerran 5. elokuuta 1979. Soudun järjestävä taho on urheiluseura Taipalsaaren Veikot ry. SM-arvo souduilla on ollut 1988, 1989, 1998, 2003, 2008 ja 2015.
Pertti Eteläpää

**Pertti Iikko Antero Eteläpää**  (3. toukokuuta 1929 Riihimäki – 1. tammikuuta 2000) oli journalisti, joka toimi Yleisradion tiedotuspäällikkönä.

Pertti Eteläpään vanhemmat olivat  luutnantti Iivari Eteläpää ja Alma Alina Kari ja puoliso vuodesta 1952 Ritva Aulikki Aalto. Eteläpää tuli ylioppilaaksi 1949 ja valmistui filosofian kandidaatiksi 1954. Hän oli vapaa lehtimies 1953–1955, toiminimi Finnpressin päätoimittaja 1955–1957, *[[Turun ylioppilaslehti|Turun ylioppilaslehden]]* päätoimittaja 1957–1961 ja Yleisradion tiedotuspäällikkö vuodesta 1962. Eteläpää toimi myös Yleisradion olympiapäällikkönä Tokion, Grenoblen ja Meksikon olympialaisissa.

## Lähteet
DNR-päätös

**DNR-päätös** (lyhenne sanoista *do not resuscitate* = älkää elvyttäkö; päätös kieltää elvyttämisen tai pidättäytyä siitä) on potilaan päätös kieltää elvyttämisen tai lääkärin tekemä lääketieteellinen päätös pidättäytyä elvyttämisestä. DNR-päätös rajaa ainoastaan elvyttämistä, ei muuta potilaan hoitoa. Potilaalle voidaan antaa päätöksen jälkeenkin tehohoitoa.

DNR-päätöksen tekee lääkäri tilanteessa, jossa potilaalla on vaikea perussairaus [Vaikealla perussairaudella  tarkoitetaan tässä yhteydessä akuuttia tilaa, joka suurella todennäköisyydellä johtaa kuolemaan muutamassa päivässä, pahanlaatuinen tauti joka on edennyt siihen vaiheeseen että parantavaa hoitoa ei ole, krooninen sairaus joka on edennyt siihen pisteeseen että elinaikaa on jäljellä viikkoja tai muutamia kuukausia ja ei elinsiirtoa (esimerkiksi tällaisesta on maksakirroosi ja vaikea sydänsairaus)] ja onnistuneekin elvytyksen jälkeenkin olisi todennäköistä että potilaan tila ei palautuisi ennalleen. Päätös on sellainen potilaslaissa tarkoitettu tärkeä päätös, josta on keskusteltava potilaan kanssa. Mikäli DNR-päätös on lääketieteellisesti asianmukainen ja perusteltu, potilas ei voi tai hänen omaisensa eivät voi vaatia sen kumoamista. Potilaan tilateen parantuessa DNR-päätös voidaan purkaa. Saattohoitopäätös sisältää DNR-päätöksen.

## Katso myös
* Hoitotahto

## Lähteet
Nokia 3.1 Plus

**Nokia 3.1 Plus** on Nokia-merkkinen älypuhelin, jossa on Android 9.0 Pie. HMD Global julkaisi puhelimen Intiassa lokakuussa 2018 ja maailmanlaajuisesti 25. tammikuuta 2019.

Puhelimessa on 6,0 tuuman näyttö ja kahdeksanydinprosessori. Tallennustilaa on 32 gigatavua ja keskusmuistia 2 gigatavua. Takakamera on 13 ja 5 megapikselin kaksoiskamera. Etukamera on 8 megapikselin kamera. Laitteessa on 3&nbsp;500 milliampeeritunnin akku ja sormenjälkitunnistin.

## Lähteet

## Aiheesta muualla
* Nokia 3.1 Plus Nokian sivuilla
Nokia 8.1

**Nokia 8.1** on HMD Globalin vuonna 2018 julkaisema älypuhelin, jossa on Android 9.0 Pie -käyttöjärjestelmä. Suomessa puhelin tuli myyntiin 14. tammikuuta 2019.

Puhelimessa on 6,18 tuuman näyttö ja kahdeksanydinprosessori. Tallennustilaa on 64 gigatavua ja keskusmuistia 4 gigatavua. Takakamera on 13 ja 12 megapikselin kaksoiskamera ja etukamera on 20 megapikselin kamera. Puhelimessa on 3&nbsp;500 milliampeeritunnin akku. Lisäksi laite tukee enintään 400 gigatavun microSD-kortteja ja siinä on sormenjälkitunnistin.

## Lähteet

## Aiheesta muualla
* Nokia 8.1 Nokian sivuilla
P. V. Fontell

**Pauli Vilhelm Fontell**  (13. marraskuuta 1899 Tampere – 17. huhtikuuta 1994 Helsinki) oli suomalainen agronomi, joka vaikutti maatalouden opetukseen sekä opettajana, koulunjohtajana että maataloushallituksen palveluksessa.

## Henkilöhistoria
P. V. Fontellin vanhemmat olivat  rovasti Karl Oskar Fontell ja Olga Alexandra Sumelius ja puoliso vuodesta 1934 Salli Edit Hällä. Fontell tuli ylioppilaaksi Helsingin normaalilyseosta 1920 ja valmistui agronomiksi Helsingin yliopistosta 1926. Hän oli maatalouskoulun opettaja Parikkalassa 1928–1930 ja Jokioisten pienviljelijäkoulussa 1931–1934 ja Tarvaalan maamieskoulun johtaja 1934–1936. Maataloushallituksen maatalousopetuksen tarkastajana Fontell toimi 1936–1954, maatalouden opetusosaston päällikkö ja maatalousneuvos hän oli 1954–1964. Fontellilla oli myös useita alansa tehtäviä eri toimikunnissa ja komiteoissa, viimeisinä virkavuosinaan hän osallistui koko maatalousalan ammattikoulutuksen hallinnon uudelleen organisoinnin suunnitteluun.

Fyysikko Nils Fontell oli P. V. Fontellin veli.

## Julkaisuja
* *Maatalouden työkirja: maatalouskouluja varten*, 1938, P. V. Fontell, Salli Fontell
* *Maatalousopetus*, 1958, julkaisussa *Oma maa*, ss. 151–165 

## Lähteet
Minnesotan territorio

**Minnesotan territorio** () oli Yhdysvaltain territorio, joka perustettiin 3. maaliskuuta 1849 ja lakkautettiin 11. toukokuuta 1858, jolloin territorion itäosasta tuli Minnesotan osavaltio.

## Historia
Ojibwayn ja Dakotan intiaaniheimot asuttivat Minnesotaa ennen valkoisten uudisasukkaiden saapumista alueelle 1820, jolloin Fort Snellingin linnoitus perustettiin. Territorio muodostettiin 1849. Rautateiden ja kanavien valmistus johti Minnesotan väkiluvun nopeaan nousuun. Suurin osa alkuperäisistä uudisasukkaista oli brittiläisiä, saksalaisia ja irlantilaisia. Territorio lakkautettiin 11. toukokuuta 1858, jolloin Minnesota liittyi unioniin sen 32. osavaltiona.

## Kuvernöörit

## Lähteet
### Viitteet
Hampurin roomalaiskatolinen arkkihiippakunta

**Hampurin roomalaiskatolinen arkkihiippakunta** on katolinen hiippakunta pohjois-Saksassa. Sen keskuspaikka on Hampuri. Se perustettiin aluksi Schwerinin apostolisena administraationa 23. heinäkuuta 1973 erottamalla se Osnabrückin hiippakunnasta. Arkkihiippakunnaksi Hampurin arkkihiippakunnan nimellä se korotettiin 24. lokakuuta 1994, missä yhteydessä siihen liitettiin osia Hildesheimin hiippakunnasta.

Vuonna 2016 hiippakuntaan kuului 80 seurakuntaa, joihin kuului yhteensä 401 955 jäsentä. Nämä muodostivat 7% hiippakunnan alueen väestöstä.

## Lähteet
Kia KX7

**Kia KX7** on Kia Motorsin vuosina 2016–2021 Kiinan markkinoille valmistama crossover-tyyppinen automalli.

KX7 esiteltiin Kantonin autonäyttelyssä syksyllä 2016. Bensiinimoottorit olivat vapaasti hengittävä 2,4-litrainen (188&nbsp;hv) sekä turboahdettu 2,0-litrainen (241&nbsp;hv). Ainoa dieselmoottori oli 2,2-litrainen (200&nbsp;hv). Vaihteistona oli kuusivaihteinen manuaali- tai automaattivaihteisto ja vetotapana etuveto tai neliveto.

## Lähteet

## Aiheesta muualla
Everton Soares

**Everton Sousa Soares** (s. 22. maaliskuuta 1996 Maracanaú, Brasilia) on brasilialainen jalkapalloilija, joka tunnetaan taiteilijanimellä **Everton**. Hän on pelipaikaltaan hyökkääjä. Hän edustaa kotimaassaan Grêmiota.

Everton pelasi Brasilian maajoukkueessa ensimmäisen maaottelunsa syyskuussa 2018. Hän kuuluu Brasilian joukkueeseen vuoden 2019 Copa Américassa ja teki turnauksen alkulohkossa maaottelu-uransa ensimmäiset maalit Boliviaa ja Perua vastaan.

## Lähteet

## Aiheesta muualla
Bendamustiini

**Bendamustiini** (C16H21N3Cl2O2) on heterosyklinen orgaaninen yhdiste. Yhdistettä käytetään lääketieteessä leukemian, myelooman ja eräiden lymfoomatyyppien hoitoon. Bendamustiini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Bendamustiinin syöpäkasvainten kasvua estävät vaikutukset perustuvat siihen, että se alkyloi syöpäsolujen DNA:ta, jolloin ne eivät enää kykene jakautumaan. Bendamustiini sisältää myös bentsimidatsolirenkaan, joka voi toimia puriinienkaltaisena antimetaboliittina ja estää syöpäsolujen jakautumista. Lääkeaine metaboloituu maksassa ja osalla sen aineenvaihduntatuotteista on myös syöpäsolujen jakaantumista estäviä vaikutuksia. Bendamustiinia annostellaan tablettina suun kautta. Sillä on käyttökohteita muun muassa kroonisen lymfaattisen leukemian, multippelin myelooman, follikulaarisen lymfooman ja eräiden muiden lymfoomien hoidossa. Bendamustiinia voidaan käyttää yhdessä rituksimabin kanssa.

## Haittavaikutusket
Bendamustiinin aiheuttamia sivuvaikutuksia voivat olla iho-oireet ja luuydinsuppressiosta aiheutuva lymfosyyttien ja muiden verisolujen pitoisuuden tavallista vähäisemmät määrät.

## Lähteet
Eteläpää

**Eteläpää** voi tarkoittaa seuraavia:

* Eteläpää, lampi Virroilla
* Eteläpää, kulmakunta Karijoella
* Eteläpää, kulmakunta Savitaipaleella
* Liikenne O. Eteläpää Oy, tilausliikenteeseen erikoistunut linja-autoyritys
* Eteläpää, sukunimenä:
** Antti Eteläpää (s. 1967), pesäpalloilija ja pelinjohtaja
** Heikki Eteläpää (1924–2012), elokuvatoimittaja
** J. E. Eteläpää (1881–1946), toimittaja
** Mirja Hietamies-Eteläpää (o.s. *Hietamies*, 1931–2013), hiihtäjä ja olympiavoittaja
** Pertti Eteläpää (1929–2000), toimittaja ja tiedottaja.
Fredrik Stewen

**Fredrik Stewen** (6. kesäkuuta 1798 Hamina – 12. elokuuta 1851 Ostende, Belgia) oli suomalainen virkamies, joka toimi Viipurin läänin kuvernöörinä vuosina 1839–1844 ja Suomen ministerivaltiosihteerin apulaisena 1844–1851.

Fredrik Stewenin vanhemmat olivat Haminan tullitirehtööri, kollegineuvos Christian Daniel Stewen ja tämän toinen puoliso Jakobina Christina Bruun. Stewen palveli vuodesta 1817 virkamiehenä Venäjän kansanvalistusministeriössä, mistä hän siirtyi vuonna 1821 ylimääräiseksi virkamieheksi Pietarissa toimineeseen Suomen asiain komiteaan. Komitean lakkauttamisen jälkeen hän siirtyi Suomen valtiosihteerinvirastoon, jossa hän oli vuodesta 1826 toisena ja vuodesta 1832 ensimmäisenä toimitussihteerinä. Vuonna 1839 Stewen nimitettiin Viipurin läänin maaherraksi. Seuraavana vuonna hänet aateloitiin ja hänen sukunsa merkittiin ritarihuoneelle aatelisena sukuna nro 209. Stewen siirtyi vuonna 1844 ministerivaltiosihteerin apulaiseksi. Hän kuoli ollessaan matkalla Belgiassa.

Stewen sai 1821 kollegiasessorin, 1830 kollegineuvoksen, 1837 valtioneuvoksen ja 1849 salaneuvoksen arvonimen. Hän oli naimisissa serkkunsa Sofia Markevitšin kanssa, mutta he eivät saaneet lapsia, joten Stewenin aatelissuku sammui hänen kuollessaan. Fredrik Stewenin velipuolia olivat kreivilliseen sukuun adoptoitu kenraaliluutnantti Alexander Stewen-Steinheil ja Venäjällä uransa luonut kasvitieteilijä Christian von Steven.

## Lähteet
Stewen

**Stewen** on sukunimi, joka on muun muassa seuraavilla suomalaisilla henkilöillä:

*Alexander Stewen-Steinheil (1783–1842), kreivi ja Venäjän armeijan kenraaliluutnantti
*Fredrik Stewen (1798–1851), virkamies ja Viipurin läänin maaherra 1839–1844
*Kaarle Stewen (1934–2019), toimittaja, kirjailija ja elokuva-alan vaikuttaja
*M. K. Stewen (1896–1971), eversti ja Suomen sotilasasiamies Tukholmassa jatkosodan aikana, R. W. Stewenin isä
*R. W. Stewen (1927–2012), upseeri ja kenttä- ja esteratsastaja, M. K. Stewenin poika
Hyundai ix20

**Hyundai ix20** on Hyundain vuosina 2010–2019 valmistama pieni tila-automalli, joka korvasi Hyundai Matrixin. Sen sisarmalli on Kia Venga. ix20 esiteltiin Pariisin autonäyttelyssä syksyllä 2010.

Vuoden 2011 Euro NCAP -kolaritestistä ix20 sai tulokseksi täydet viisi tähteä.Geneven autonäyttelyssä keväällä 2015 esiteltiin kasvojenkohotuksen kokenut ix20. Ulkonäöllisiä uudistuksia olivat uudempia Hyundai-malleja vastaava etusäleikkö sekä LED-takavalot. Aiempi neliportainen automaattivaihteisto korvattiin uudella kuusiportaisella. 

## Lähteet

## Aiheesta muualla
Darwin Machís

**Darwin Machís** (s. 7. helmikuuta 1993 Tucupita) on venezuelalainen jalkapalloilija. Hän on pelipaikaltaan hyökkääjä. Hän edustaa espanjalaisseura Real Valladolidia. Hän on edustanut myös Espanjassa Granadaa ja lainasopimuksilla Hérculesta, Huescaa, Leganésia ja Cádizia, Portugalissa lainasopimuksella Vitóriaa, Italiassa Udinesea sekä Meksikossa Juárezia.

Machís pelasi Venezuelan maajoukkueessa ensimmäisen maaottelunsa joulukuussa 2011. Säännöllisesti hän on pelannut maajoukkueessa vuodesta 2017 alkaen. Hän on pelannut heinäkuun 2024 loppuun mennessä 48 maaottelua ja tehnyt niissä 11 maalia, joista kaksi vuoden 2019 Copa Américan alkulohko-ottelussa Boliviaa vastaan.

## Lähteet
McLaren M5A

**McLaren M5A** oli McLarenin kolmas Formula 1-auto, jota käytettiin kausina –. Kaudella 1967 auto korvasi kauden alussa käytetyn väliaikaisen M4B-mallin. Auton suunnitteli Robin Herd. Pääpolttoainesäiliöt olivat auton sivuilla ja lisätankit kuljettajan jalkojen alueella, jotta autossa ei esiintynyt ylimääräisiä epämuodostumia tai kohoumia.

Bruce McLaren ajoi auton ensimmäisessä F1-osakilpailussa Kanadan osakilpailussa seitsemänneksi (kilpailun aikana hän oli sadekelillä parhaimmillaan toinen). Kaudella  autoa ajoivat Denny Hulme ja Joakim Bonnier, joista Hulme oli viides Etelä-Afrikan osakilpailussa ja Bonnier parhaimmillaan kuudes Italian osakilpailussa.

## Tulokset

## Huomioita

## Lähteet
Erich Linnhoff

**Erich Linnhoff** (23. huhtikuuta 1914 Küstrin – 22. joulukuuta 2006 Berliini) oli saksalainen juoksija, jonka päämatka oli 400 metrin juoksu. Hänen uransa ajoittui 1930-luvun lopulle ja päättyi toisen maailmansodan aikaan.

Linnhoff muutti vuonna 1933 Berliiniin, jossa hänestä tuli Saksan ilmavoimien lentäjä. Hän edusti vuoteen 1937 asti berliiniläistä urheiluseuraa SC Charlottenburg ja sen jälkeen toista berliiniläisseuraa LSV Berlin. Hän saavutti Saksan 400 metrin mestaruuden vuonna 1937 ja uusi mestaruuden myös seuraavana vuonna 1938. Vuonna hän teki Cottbusissa Saksan 400 metrin ennätyksesksi 47,3. Lisäksi hän oli samana vuonna käydyissä Pariisin EM-kisoissa voittaneessa 4 x 400 metrin joukkueessa yhdessä Hermann Blazejezakin, Manfred Buesin ja Rudolf Harbigin kanssa. Henkilökohtaisella 400 metrillä Linnhoff sijoittui kolmanneksi Britannian Godfrey Brownin voittaessa selvästi. 

Maailmansodan sytyttyä sysksyllä 1939 urheilutoimintaa jatkettiin vielä parin vuoden ajan. Niinpä Linnhoff oli mukana LSV Berlinin voittaessa Saksan 4 x 400 metrin mestaruuksia vuosina 1938, 1940 ja 1941. Syyskuussa 1940 käydyssä kolmimaaottelussa Suomi-Ruotsi-Saksa Helsingissä Linnhoff oli mukana Saksan joukkueessa. Maailmansodan kääntyessä Saksalle tappiolliseksi urheilukilpailut lopetettiin syksyllä 1942, ja vuonna 1945 päättyneen sodan jälkeen Linnhoff ei enää jatkanut uraansa. Sodan jälkeen hänellä oli Berliinissä oma yritys, joka keskittyi piirustusten tekoon ja toimistotarvikkeiden myyntiin.

## Lähteet
Roger Martínez

**Roger Martínez** (s. 23. kesäkuuta 1994 Cartagena) on kolumbialainen jalkapalloilija. Hän on pelipaikaltaan hyökkääjä. Hän edustaa meksikolaisseura Américaa. Aiemmin hän on edustanut kotimaansa seurojen lisäksi kiinalaista Jiangsu Suningia ja pelannut lainalla espanjalaisessa Villarrealissa.

Martínez pelasi Kolumbian maajoukkueessa ensimmäisen maaottelunsa toukokuussa 2016 Haitia vastaan ja teki heti ensimmäisessä ottelussaan maalin. Toisen maaottelumaalinsa hän teki vuoden 2019 Copa Américan alkulohko-ottelussa Argentiinaa vastaan. Hän on pelannut kaikkiaan 11 maaottelua.

## Lähteet
SFS-4

**SFS-4** (Sweden-Finland 4) on noin 254 kilometriä pitkä tietoliikennemerikaapeli Turusta Norrtäljeen. Kaapeli on otettu käyttöön joulukuussa 1993, ja sen omistavat Telia ja Elisa.

## Lähteet
Pauli Komi

**Pauli Komi** (s. 5. marraskuuta 1936 Kirvu) on suomalainen varatuomari ja pankinjohtaja, joka toimi 1985–1996 Osuuspankkien Keskusosakepankin (OKO) pääjohtajana ja sitä ennen 1971–1985 Turun Seudun Osuuspankin toimitusjohtajana. Hänen johdollaan osuuspankkiryhmä selviytyi  Suomen 1990-luvun alun pankkikriisistä muita pankkiryhmittymiä vähemmin vaurioin.

Komi varttui maatilalla Karjalan Kirvussa. Isän kaaduttua talvisodassa poika siirtyi evakkona Orimattilaan. Ylioppilaaksi Komi kirjoitti Lahdessa Kannaksen Yhteislyseossa vuonna 1956 ja opiskeli sitten oikeustiedettä Helsingin yliopistossa. Hän suoritti lakitieteen kandidaatin tutkinnon 1962 ja sai varatuomarin arvon 1964. Jo opiskeluaikana hän aloitti elämänuransa osuuspankkijärjestön palveluksessa.

## Lähteet

## Aiheesta muualla
*

## Kirjallisuutta
*Koulumies, Jyrki: *Laman läpi vähin vaurioin : Pauli Komin tie evakosta suomalaisen pankkimaailman huipulle*. Siltala, 2016. .
Gustavo Cuéllar

**Gustavo Cuéllar** (s. 14. lokakuuta 1992 Barranquilla) on kolumbialainen jalkapalloilija. Hän on pelipaikaltaan puolustava keskikenttäpelaaja. Hän on vuodesta 2016 edustanut brasilialaisseura Flamengoa.

Cuéllar pelasi Kolumbian maajoukkueessa ensimmäisen maaottelunsa syyskuussa 2015 Perua vastaan. Ensimmäisen ja toistaiseksi ainoan maaottelumaalinsa hän teki vuoden 2019 Copa Américan alkulohko-ottelussa Paraguayta vastaan. Hän on pelannut kaikkiaan seitsemän maaottelua.

## Lähteet
Erick Pulgar

**Erick Pulgar** (s. 15. tammikuuta 1994 Antofagasta) on chileläinen jalkapalloilija. Hän on pelipaikaltaan puolustava keskikenttäpelaaja. Hän edustaa brasilialaisseura Flamengoa. Hän pelasi vuosina 2015–2022 Italiassa neljä vuotta Bolognassa ja vajaat kolme vuotta Fiorentinassa. Helmi-toukokuussa 2022 hän oli lainalla turkkilaisseura Galatasarayssa.

Pulgar pelasi Chilen maajoukkueessa ensimmäisen maaottelunsa tammikuussa 2015 Yhdysvaltoja vastaan. Ensimmäisen maaottelumaalinsa hän teki vuoden 2019 Copa Américan alkulohko-ottelussa Japania vastaan. Hän on pelannut vuoden 2022 loppuun mennessä 41 maaottelua, joissa hän on tehnyt neljä maalia ja niistä kaksi lokakuussa 2021 MM-karsintaottelussa Venezuelaa vastaan.

## Lähteet
Rudolf Glötzner

**Rudolf Glötzner** (1. helmikuuta 1917 Küstrin – 25. helmikuuta 2010 Weiden) oli saksalainen seiväshyppääjä. Hänen uransa ajoittui 1930-luvun lopulle ja päättyi toisen maailmansodan aikaan. Paras menestys tuli vuoden 1938 Pariisin EM-kisoissa, jossa hän sijoittui 10-ottelussa neljänneksi. 

Glötzner saavutti aluksi urallaan kolme Saksan juniorimestaruutta eli 1937 korkeushypyssä, 1938 seiväshypyssä ja 10-ottelussa. Sen jälkeen hän saavutti neljä Saksan aikuisten mestaruutta seiväshypyssä eli ensin sotavuosina 1940, 1941 ja 1942 ja vielä sodan jälkeen 1948. Lisäksi hän oli viisi- ja 10-ottelun Saksan mestari vuonna 1940. Juuri ennen maailmansotaa elokuussa 1939 Glötzner saavutti ylioppilaiden maailmankisoissa seiväshypyn mestaruuden tuloksella 410 cm.,, 

Rudolf Glötznerin urheilu-uran ongelmaksi tuli syksyllä 1939 käynnistynyt Toinen maailmansota, jolloin suurkilpailuja ei järjestetty - ainoastaan kansallisia mestaruuskilpailuja ja muutama maaottelu olivat suurimmat kilpailutapahtumat. Niinpä Glötzner oli mukana Saksan joukkueessa syyskuussa 1940 käydyssä kolmimaaottelussa Suomi-Ruotsi-Saksa Helsingissä, jossa hänet valittiin parhaaksi saksalaisurheilijaksi voitettuaan yllätyksellisesti pituushypyn ja oltuaan seiväshypyssä Suomen Eero Lähdesmäen jälkeen toinen samalla tuloksella 400 cm Glötznerin kilpailu-uralla osuivat olympiavuodet 1940, 1944 ja 1948, joista kahta ensimmäistä kisaa ei järjestetty ja vuoden 1948 Lontoon olympialaisissa Saksalla ei ollut osallistumisoikeutta. Parhaat tuloksensa päälajeissa, seiväshypyssä ja 10-ottelussa, hän teki elokuussa 1939 Berliinissä 10-ottelussa 7073 pistettä ja elokuussa 1942 Berliinissä juuri ennen Saksan urheilutoiminnan lopetusta seiväshypyssä 416. Glötznerin pituusennätys 773 cm oli vuoteen 1968 Yläpfalzin ennätys.

Glötzneriä voi pitää "self-made-manina", sillä hänellä ei ollut urallaan erityistä valmentajaa. Urallaan hän edusti paikallista TB Weidenia.  Hän toimi seuran puheenjohtajana uransa jälkeen vuosina 1951-1963. Lisäksi Rudolf Glötzner oli avainasemassa paikkakuntansa tenniksen kehittämiseksi osana paikallista TC Grün-Rot-seuraa. Hän menestyi myös tenniksessä ja oli useita kertoja  oli kaupungin mestari tenniksessä; viimeksi vuonna 1965 48-vuotiaana.

Siviiliammatiltaan Glötzner oli lääkäri. Hän opiskeli lääketieteen tohtoriksi Münchenissä ja toimi urallaan aluksi lääkärinä kotiseudullaan Weidenissa. Vuodesta 1954 hän toimi yksityislääkärinä erikoistuen gynekologiaan.

## Lähteet
Suomen Pöytätennisliitto

**Suomen Pöytätennisliitto** on vuonna 1938 perustettu suomalaisen pöytätenniksen kattojärjestö.

Pöytätennisliiton perustamiseksi kutsuttiin helmikuussa 1938 Helsinkiin koolle suunnittelukokous, jonka tuloksena 20 seuran edustajat osallistuivat liiton perustamiskokoukseen 27. huhtikuuta 1938. Ensimmäiseksi puheenjohtajaksi valittiin liikemies Bruce Campbell. Ensimmäinen virallisesti liittoon liittynyt seura oli Helsingin Pöytätenniskerho. Jo 6. huhtikuuta 1938 Suomi pelasi Tallinnassa Viroa vastaan ensimmäisen maaottelunsa, jonka Viro voitti 5–0. Ensimmäisessä kotikentällä pelatussa maaottelussa vastustajana oli Latvia 7. marraskuuta 1938, ja tämänkin ottelun Suomi hävisi pistein 0–5. Ensimmäiset viralliset Suomen-mestaruuskilpailut liitto järjesti marraskuussa 1938 Balderin salissa, Aleksanterinkadulla, Helsingissä. A-luokan Suomen-mestaruudet jaettiin miesten kaksinpelissä, naisten kaksinpelissä, miesten nelinpelissä ja sekanelinpelissä.

Suomen Pöytätennisliitto on vuodesta 1980 järjestänyt vuosittain Finlandia Open -turnauksen, joka on vuodesta 1981 ollut kansainvälinen tapahtuma.

Suomen Pöytätennisliitto järjesti vuonna 2015 Tampereella veteraanien Euroopan-mestaruuskilpailut, joihin osallistui 1&nbsp;830 pelaajaa.

Liiton puheenjohtajana ovat pisimpään toimineet Curt Åkerberg vuosina 1953–1966 ja Esa Ellonen 1975–1989. Vuodesta 2014 puheenjohtajana on ollut Esko Heikkinen. Suomen edustajina Kansainvälisen pöytätennisliiton valtuustossa (nykyisin Board of Directors) ovat olleet Esa Ellonen vuosina 1984–1989 ja Sonja Grefberg vuodesta 2017 sekä Euroopan pöytätennisliiton hallituksessa Ellonen vuosina 1980–1988 ja Grefberg vuodesta 2013.

## Talous
Suomen Pöytätennisliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 765&nbsp;500 euroa. Vuosittainen tuki on ollut vuodesta 2023 lähtien 123&nbsp;000 euroa.

## Lähteet
* 

### Viitteet

## Aiheesta muualla
* Suomen Pöytätennisliiton kotisivut
Zafarullah Khan Jamali

**Zafarullah Khan Jamali** (1. tammikuuta 1944 – 2. joulukuuta 2020) oli pakistanilainen poliitikko ja diplomaatti. Hän toimi Pakistanin pääministerinä 2002–2004.

Jamali aloitti poliittisen uransa kotimaakunnassaan Balochistanissa, missä hänet valittiin provinssin parlamenttin vuonna 1977. Kun Muslimiliitto hajosi vuonna 1999, hänestä tuli Muslimiliiton (Q)-osan pääsihteeri, ja vuonna 2002 hänet valittiin pääministeriksi. Yhteistyö presidentti Pervez Musharrafin kanssa päättyi puolitoista vuotta myöhemmin. 

Vuonna 2013 Jamali liittyi Nawaz Sharifin Pakistanin Muslimiliitto (N)-puolueeseen. Vuonna 2018 Jamali liittyi Imran Khanin johtamaan Pakistan Tehreek-e-Insaf -puolueeseen. Hän sanoi Muslimiliiton aatteen kadonneen puolueen jatkuvassa pirstaloitumisessa.

Jamalilla oli vaimo, neljä poikaa ja tytär. Hän pelasi maahockeytä maajoukkuetasolla.

## Lähteet
Samsung Galaxy A40

**Samsung Galaxy A40** on Samsungin 10. huhtikuuta 2019 julkaisema älypuhelin. Siinä on esiasennettuna Android 9.0 Pie -käyttöjärjestelmä.

Laitteessa on 5,9 tuuman näyttö ja kahdeksanydinprosessori. Tallennustilaa on 64 gigatavua ja keskusmuistia neljä gigatavua. Puhelimessa on kaksi takakameraa, joista toinen on 16 megapikselin pääkamera ja toinen viiden megapikselin ultralaajakulmakamera. Etukamerana on 25 megapikselin kamera. Laitteessa on 3&nbsp;100 milliampeeritunnin akku ja se tukee enintään 512 gigatavun microSD-kortteja. Siinä on lisäksi sormenjälkitunnistin.

## Lähteet

## Aiheesta muualla
* Samsung Galaxy A40 Samsungin sivuilla
Samsung Galaxy A50

**Samsung Galaxy A50** on Samsungin 15. maaliskuuta 2019 julkaisema älypuhelin. Siinä on esiasennettuna Android 9.0 Pie -käyttöjärjestelmä.

Laitteessa on 6,4 tuuman näyttö ja kahdeksanydinprosessori. Tallennustilaa on 128 gigatavua ja keskusmuistia on 4 gigatavua. Sen takakamera on 25, 8 ja 5 megapikselin kolmoiskamera ja etukamera on 25 megapikselin kamera. Laitteessa on 4&nbsp;000 milliampeeritunnin akku ja se tukee enintään 512 gigatavun microSD-kortteja. Siinä on lisäksi näytönalainen sormenjälkitunnistin.

## Lähteet

## Aiheesta muualla
* Samsung Galaxy A50 Samsungin sivuilla
Pikkukirjanpainaja

**Pikkukirjanpainaja** (*Ips duplicatus*) on kaarnakuoriaisten alaheimoon ja kirjanpainajien sukuun kuuluva laji. Pikkukirjanpainajan aikuiset ovat pieniä, pituudeltaan 2,8-4 mm pitkiä, sylinterimäisiä, tummanruskeita, kiiltäviä ja karvaisia. Pikkukirjanpainaja muistuttaa kirjanpainajaa ja kiiltokirjanpainajaa, mutta on niitä huomattavasti harvinaisempi laji.  Pikkukirjanpainajan poikkeaa edellä mainituista, sillä sen peräkuoppa on hieman erilainen; toinen ja kolmas hammas ylhäältä lukien muodostavat kaksoishampaan.

Pikkukirjanpainaja iskeytyy pääasiassa heikentyneiden kuusten ohuen kuoren alle ja joskus myös mäntyihin vioittaen puun runkoja 2-4 emokäytävällä, joiden leveys on 1,5-2,0 mm. Pikkukirjanpainajan käytävät kaarnan alla heikentävät puun nestevirtauksia aiheuttaen ajan mittaan puun kuivumisen. 

Pikkukirjanpainaja on sekundaarinen tuhonaiheuttaja eli se iskeytyy heikentyneisiin puihin. Pikkukirjanpainaja viihtyy pystypuiden lisäksi myös tuulenkaadoissa, kuorellisessa puutavarassa sekä lumen murtamissa puissa. Pikkukirjanpainaja on Suomessa melko harvinainen laji ja metsätuholaisena sillä on vähäinen merkitys. Lajia esiintyy osassa Kiinaa ja Euroopassa.

Keskeinen pikkukirjanpainajien torjuntakeino on kuorellisen puutavaran ja tuulenkaatojen kuljettaminen metsästä pois ajoissa ennen hyönteisten lisääntymistä, sillä se käyttää niitä lisääntymiseensä.

Pikkukirjanpainajan parveilu alkaa päivälämpötilan noustua +18 asteeseen. Lajin muna- ja toukkavaihe kestää vajaan kaksi kuukautta, jonka jälkeen alkaa lyhyt kotelovaihe. Uusia aikuisia alkaa ilmestyä puun rungoista Etelä-Suomessa heinäkuun lopulla ja Pohjois-Suomessa elokuun alkupuolella. Suurin osa pikkukirjanpainajista talvehtii karikkeessa.

Pikkukirjanpainajan luontainen saalistaja on isomuurahaiskuoriainen (*Thanasimus formicarius*). Lajia voi pyydystää myös pyyntipuilla ja tuoksuansoilla. Tuoksuansat houkuttelevat feromonien avulla kirjanpainajayksilöt vesiastiaan, johon ne hukkuvat.

## Lähteet

## Aiheesta muualla
*Laji.fi: Pikkukirjanpainaja (''Ips duplicatus'')
*Metla: Pikkukirjanpainaja (''Ips duplicatus'') 
*Metla: Kaarnakuoriaiset kuusella 
*University of Michigan, Animal Diversity Web (ADW):  Ips duplicatus 
*Pherobase: Semiochemicals of Ips duplicatus, the Double-spined bark beetle 
*Centre for Agriculture and Biosciences International (CABI):  Ips duplicatus (double-spined bark beetle)
Lars Larsson (yleisurheilija)

**Lars "Lidingö-Lasse" Larsson ** (17. kesäkuuta 1911 Lidingö – 29. tammikuuta 1993 Lidingö) oli ruotsalainen kestävyysjuoksija päämatkanaan 3 000 metrin esteet, jossa hän saavutti parhaan menestyksensä voittamalla vuoden 1938 Pariisin EM-kisoissa kultaa.

Vuoden 1936 olympialaisissa Berliinissä Larsson oli ajalla 9.16,6 kuudes 3000 metrin esteissä. Hän jäi seitsemän sekuntia pronssimitalisti Alfred Dompertista Suomen Volmari Iso-Hollon voittaessa olympiakultaa. Kaksi vuotta myöhemmin Pariisin Euroopan mestaruuskisoissa hän voitti ajalla 9.16,2 kolme sekuntia ennen Saksan Ludwig Kaindlia. Larsson oli mukana Ruotsin joukkueessa syyskuussa 1940 käydyssä kolmimaaottelussa Suomi-Ruotsi-Saksa Helsingissä, jossa hänet valittiin parhaaksi ruotsalaisurheilijaksi voitettuaan 3 000 metrin estejuoksun ajalla 9.16,0.

Vuosina 1936-1940 Larsson saavutti viisi kertaa peräkkäin Ruotsin mestaruuden 3 000 metrin estejuoksussa. Hän paransi tällä matkalla Ruotsin ennätystä kolme kertaa, viimeksi aikaan 9.07,0. Vuosina 1938 ja 1940 hän oli maailmantilastossa toisena. Estejuoksun lisäksi hän saavutti 5 000 metrillä vuonna 1936 parhaan aikansa 14.58,0. Vuonna 1941 tapahtunut jalan loukkaantuminen päätti hänen uransa. Lars Larsson edusti urallaan  Lidingö IFK:ta. Hänet nimettiin yleisurheilusaavutustensa johdosta yleisurheilun Stora grabbariksi numerolla 92. 

## Lähteet

 

## Asiasta muualla
* 
* Lars Larssonin parhaat kisat
* Yleisurheilun stora grabbarit
Finlandia Open

**Finlandia Open** on Suomen Pöytätennisliiton vuodesta 1980 vuosittain järjestämä pöytätennisturnaus. Vuodesta 1981 se on ollut kansainvälinen kilpailu. Aluksi turnaus pelattiin joka toinen vuosi. Turnaus on useimmin järjestetty Helsingissä. Vuonna 1993 pelattiin Espoossa sekä vuosina 1995, 1996 ja 1998 Tampereella. Vuodesta 2012 on pelattu Kisakallion Urheiluopistolla, Lohjalla.

Benedek Oláhista tuli turnauksen ensimmäinen suomalaisvoittaja, kun hän joulukuussa 2019 voitti miesten kaksinpelin loppuottelussa Japanin Koyo Kanamitsun 4–1. Aiemmin hän oli saavuttanut pronssia vuosina 2015 ja 2018. Sonja Grefberg ja Monica Portin sijoittuivat hopealle naisten nelinpelissä vuonna 1985.

## Lähteet

## Aiheesta muualla

*
Adirondack Red Wings

**Adirondack Red Wings** on entinen jääkiekkoseura, joka toimi Glens Fallsin kaupungissa New Yorkin osavaltiossa. Se perustettiin vuonna 1979 ja lakkautettiin vuonna 1999. Seura toimi koko olemassaolonsa ajan NHL-seura Detroit Red Wingsin farmiseurana. Vastaavasti ECHL-liigassa pelannut Toledo Storm oli sen yhteistyökumppani alemmassa sarjassa.

Adirondack Red Wingsin edeltäjä Detroitin farmiseurana oli Virginian Norfolkissa vuosina 1972–1975 pelannut Virginia Wings. Sykystä 1999 kevääseen 2002 Detroit Red Wingsillä oli yhteinen farmijoukkue Anaheim Ducksin kanssa Cincinnatissa.

Vuosina 1936–1940 Adirondack Red Wings -niminen seura pelasi silloisessa International-American Hockey Leaguessa.
Makuaine

**Makuaine** on ruokaan lisättävä makua parantava aine. Alkuruokiin ja pääruokiin sopivia makuaineita ovat esimerkiksi fondi ja natriumglutamaatti, kun taas jälkiruokiin sopii esimerkiksi kaakao ja suklaa. Suomessa kehitetyssä männylle maistuvassa jäätelötyypissä käytetään makuaineena nuorten mäntyjen uusista vuosikasvustoista uutettua ainetta.

Makuaineita käytetään muissakin tuotteissa kuin ruoassa. Esimerkiksi sähkötupakan käyttäjä imee keuhkoihinsa niillä maustettua höyryä ja niitä lisätään eläinten lääkkeisiin, jotta ne söisivät tabletit vapaaehtoisesti.

## Lähteet
Church of St Helen and St Giles

**Church of St Helen and St Giles** on kirkko ja ainoa keskiajalta peräisin oleva rakennus Haveringin kaupunginosassa, Lontoossa.

Kirkon länsipäädyssä neliömäisellä jalustalla seisova kastemalja.

## Lähteet
Nokia 5120

**Nokia 5120** oli suomalaisen matkapuhelinvalmistaja Nokian kehittelemä GSM-puhelin. Se julkaistiin 23. syyskuuta 1998. Puhelimessa on 100-paikkainen numerokirja.

Nokia 5120 pysyi valmiustilassa noin 4 päivää ja sillä voi puhua 2–3 tuntia yhdellä latauksella. Se painoi vain 137 grammaa.

## Katso myös
* Luettelo Nokian tuotteista

## Lähteet
Ulkopaisti

**Ulkopaisti** on naudan ruhon osa, joka sisältää takajalan reiden ulkosivulta leikatun paistin. Se koostuu kahdesta lihaksesta, nimittäin varsinaisesta ulkopaistista ja pyöröpaistista. Ulkopaistin rajalla jalan puolella on takapotka ja selän puolella kulmapaisti. Ulkopaistia pidetään ruhon kolmanneksi parhaana osana sisä- ja ulkofileen jälkeen. Se on hieman sisäpaistia tummempaa. Täysikasvuisen naudan varsinainen ulkopaisti painaa kokonaisena 3,5–4 kilogrammaa ja pyöröpaisti kokonaisena 1–1,5 kg.

Ulkopaisti on maukasta ja mureahkoa lihaa, mutta vaatii hauduttamista. Se sopii kokonaisena paistiksi ja siitä voi tehdä pihvejä ja leikkeitä. Paloiteltuna sitä voi käyttää pataruokiin ja uuniruokiin, esimerkiksi merimiespihviin sekä palapaistiin kuten karjalanpaistiin ja stroganoviin.

## Lähteet
Alkuruoka

**Alkuruoka** eli **alkupalat** on aterian ensimmäinen, ennen pääruokaa tarjottava ruokalaji. Se on kevyt ja tavallisesti kylmä, mutta voi olla joskus myös lämmin ruoka. Tyypillinen alkuruoka on esimerkiksi kalaa, täytetyt kananmunat, katkaravut, leikkeleet, mätiä, salaatit tai  vihannekset. Keitto on usein päivällisen alkuruokana. Alkuruokaa tarjotaan yleensä pieni annos, jolla herätellään ruokahalua valmistauduttaessa lämpimän pääruokalajin nauttimiseen.

## Historia
Alkuruoka on konseptina esiintynyt lähes jokaisessa sivilisaatiossa kautta aikojen. Yksi ensimmäisistä kirjoitetuista maininnoista alkuruoasta on 300-luvun alkupuolelta ennen ajanlaskun alkua. Ateenalaisten kerrottiin valmistavan buffet-tyylisiä alkupalapöytiä juhliinsa.

Euroopassa keskiajalla juhlissa asetettiin tarjolle useampi ruokalaji samaan aikaan. Palvelijat kantoivat pöytään sitä, mitä juhlija valitsi. Ruokaisa keitto tarjoiltiin yhdessä suuressa kulhossa, josta vieraat söivät jokainen omalla lusikallaan.

Viimeistään 1700-luvulle tultaessa ruoka jaoteltiin kolmeen ryhmään: alkuruokaan, pääruokaan ja jälkiruokaan. Alkuruokana suosittua oli keitot ja kala tai jokin muu kevyt ruoka. Alkuruokaa seuranneessa pääruoassa tarjoiltiin kontrastina isoja paloja lihaa.

1800-luvulla tarjoilut olivat erillisellä sivupöydällä, josta ne tarjoiltiin vieraille. Syötävän määrä oli pienempi, mutta lajivalikoima suurempi. Keitto oli nyt erityisen suosittu alkuruoka, sillä se sammutti pahimman nälän, jotta väki jaksoi hyvillä mielin istua pääruoankin läpi.

Sanan englanninkielinen termi "appetizers" keksittiin lähes yhtä aikaa Amerikassa, sekä Englannissa 1860-luvulla. Se oli maailmanlaajuinen vastine Ranskan "hors d'oeuvre":lle. Hienostuneeseen ateriaan saattoi 1890-luvulla sisältyä sekä Englannin appetizers, että Ranskan hors d'oeuvre.

## Lähteet

## Aiheesta muualla
Ratsastajapatsas

**Ratsastajapatsas** on ratsun selässä olevaa henkilöä ja hänen hevostaan kuvaava monumentaaliveistos, joita on valmistettu sekä kivestä hakkaamalla että pronssista valamalla. Tällaista patsasta on pidetty erittäin suurena kunnianosoituksena patsaan esittämää henkilöä kohtaan. Siksi ratsastajapatsaita on pystytetty lähinnä hallitsijoille ja sotasankareille.

Ratsastajapatsaita on valmistettu antiikin ajoista lähtien. Niiden varhainen ilmentymä on kreikkalaisten kilparatsastajaveistokset ja Kreikasta on peräisin myös tällaisten patsaiden muotokuvamaisuus. Rooman valtakunnassa tehtiin satoja ratsastajapatsaita kivestä ja kullatusta pronssista, joista vain muutama on säilynyt 2000-luvulle. Barokista alkaen tämän tyyppisiä veistoksia on pystytetty kaupunkien avoimille paikoille ruhtinaiden kunniaksi niin, että ne ovat liittyneet oleellisesti kaupunkikuvaan. Kansallisvaltioiden tarve kunnioittaa sankareitaan loi 1800-luvulla ratsastajapatsaiden suosion huipentuman ja tavan kuvata henkilö oman ajan varustuksessa, eikä kohteena enää olleet menneen ajan sankarit. Myöhäinen esimerkki tällaisesta on 1960 pystytetty Marsalkka Mannerheimin ratsastajapatsas Helsingissä. Suomessa ei ollut vuonna 1936 ainoatakaan julkista ratsastajapatsasta.

Esimerkkejä ratsastajapatsaista ovat seuraavat
* Marcus Aureliuksen ratsastajapatsas (161–180 jaa.) Rooman Capitoliumilla on ollut pääasiallinen esikuva myöhemmälle perinteelle.
* Gattamelatan ratsastajapatsas on Padovassa sijaitseva pronssiveistos, joka on ollut tärkeä veistostyypin kehitykselle.
* Kirkon sisällä sijaitseva ratsastajapatsas on esimerkiksi Bambergin tuomiokirkossa oleva seinäkuva, joka on tehty 1200-luvun puolivälissä.
* Puuveistos Pyhä Yrjänä ja lohikäärme on Bernt Notken 1489 valmistunut suurikokoinen työ Tukholman Suurkirkossa.
* Colleonin ratsastajapatsas on Venetsiassa sijaitseva pronssiveistos, joka valmistui 1496.
* Vaskiratsastaja eli Pietari Suuren ratsastajapatsas (1766–1782) sijaitsee Pietarissa.
* Kustaa II Aadolfin ratsastajapatsas paljastettiin 1796 Tukholmassa. 
* Fredrik Suuren ratsastajapatsas paljastettiin Berliinissä 1851.
* Tšingis-kaanin ratsastajapatsas sijaitsee Mongoliassa
* Mannerheimin ratsastajapatsas Lahdessa on Suomen ensimmäinen Mannerheimin ratsastajapatsas. Se paljastettiin 1959.

## Lähteet
* 

### Viitteet

## Aiheesta muualla

* Ratsastajapatsaita, Suomen Kuvalehti, 16.03.1929, nro 11, s. 20, Kansalliskirjaston digitaaliset aineistot
Tsupukka

**Tsupukka** (karjalan *čupukka* <  *čuppu*, nurkka, kulma) on Karjalasta peräisin oleva nelinkerroin taitettu piirakka, joka syödään smetanan tai voisulan kanssa. Kaura- ja vehnäjauhoista ja mahdollisesti ohrajauhoista tehdystä löysästä, ohukaistaikinan kaltaisesta taikinasta paistetaan ohut kuori. Paistaminen tapahtuu voilla voidellulla varrettomalla paistinpannulla eli riehtilällä. Kuori paistetaan vain toiselta puolelta ja sen paistamattomalle puolelle levitetään riisi- tai mannapuuroa piirakan täytteeksi. Kuori käännetään kahdesti toisen puolikkaan päälle, jolloin valmiin tsupukan muodoksi tulee ympyrän neljännes. Ennen tarjoilua tsupukka tavallisesti valellaan voisulalla.

## Lähteet
Jonathan Kodjia

**Jonathan Kodjia** (s. 22. lokakuuta 1989 Saint-Denis, Ranska) on norsunluurannikkolainen jalkapalloilija. Hän on pelipaikaltaan hyökkääjä. Hän on edustanut useita ranskalaisseuroja ja sen jälkeen Englannissa Bristol Cityä kaudella 2015–2016 sekä Aston Villaa kausina 2016–2020. Tammikuussa 2020 hän siirtyi qatarilaisseura Al-Gharafaan.

Kodjia pelasi Englannin Valioliigassa kuusi ottelua. Englannin toisella sarjatasolla mestaruussarjassa hän pelasi 139 ottelua ja teki niissä 47 maalia.

Kodjia pelasi Norsunluurannikon maajoukkueessa ensimmäisen maaottelunsa toukokuussa 2016 Unkaria vastaan. Hän on pelannut kaikkiaan 21 maaottelua ja tehnyt niissä yhdeksän maalia. Hän on pelannut Afrikan-mestaruuskilpailuissa vuosina 2017 ja 2019.

## Lähteet